S-1817/2020

Dómur

I.

Mál þetta, sem dómtekið var 7. október sl., er höfðað af héraðssaksóknara með ákæru útgefinni 9. júlí 2020 á hendur S-kk-þgf F-kk-þgf H-kk-þgf, kt. […]:

„fyrir hegningar, umferðar, lögreglulaga og fíkniefnalagabrot, með því að hafa fimmtudagskvöldið 5. júlí 2018, ekið bifreiðinni […], um götur Kópavogs og Reykjavíkur, án þess að sinna fyrirmælum lögreglu um að stöðva bifreiðina, sem gefin voru til kynna með forgangsljósum lögreglubifreiðar, svo að eftirför lögreglu eftir bifreiðinni hófst, án gildra ökuréttinda og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 55 ng/ml), án nægilegrar tillitssemi og varúðar, og án þess að miða ökuhraða við aðstæður og hraðatakmarkanir sem hér greinir:

1. Ákærði ók bifreiðinni vestur Nýbýlaveg við Engihjalla, Kópavogi, gegn rauðu umferðarljósi, síðan áfram yfir gatnamót Nýbýlavegar og Skemmuvegar og þar nálægt bifreið sem var kyrrstæð á gatnamótunum, ákærði ók síðan áfram að Breiðholtsbraut, á brú yfir Reykjanesbraut og ók þar bifreiðinni hálfri á akreininni lengst til hægri en beygði svo yfir á fjórðu akreinina vinstra megin og af brúnni og inn á Reykjanesbraut, Reykjavík, til norðurs, síðan ók ákærði nokkuð hratt á Reykjanesbraut og á milli akreina án þess að gefa stefnuljós, en hámarkshraði á Reykjanesbraut er 80 km á klukkustund og frá Reykjanesbraut við Bústaðaveg 60 km á klukkustund, þegar komið var framhjá Bústaðavegi ók ákærði, yfir á hægri akrein og út á vegöxl og ók upp á kant með þeim afleiðingum að brotnaði upp úr kantinum, ákærði ók síðan inn á aðrein að Vesturlandsvegi, þar missti ákærði stjórn á bifreiðinni sem fór ítrekað upp á vinstri kant vegarins og meðal annars mjög nálægt ljósastaur, ákærði ók síðan mjög nálægt bifreið sem ekið var á undan, ákærði ók síðan milli akreina austur Vesturlandsveg í Ártúnsbrekku og jók hraðann en hámarkshraði í Ártúnsbrekku er 80 km á klukkustund, ákærði beygði síðan af Vesturlandsvegi og inn á Veiðimannaveg, þar sem hámarkshraði er 50 km á klukkustund, og síðan inn á Streng án þess að stöðva við stöðvunarskyldu, ákærði jók hraðann og ók yfir á öfugan vegarhelming, ítrekað upp á köntum og ók hratt upp á hraðahindrun þar sem hámarkshraði er 30 km á klukkustund þannig að bifreiðin var kominn yfir á öfugan vegarhelming, eftir að komið var úr beygju ók ákærði síðan utan í ljósastaur með þeim afleiðingum að hlutar úr ljósastaurnum féllu til jarðar, síðan ók ákærði yfir á öfugan vegarhelming og beygði inn Sílakvísl þar sem ákærði lagði bifreiðinni í bifreiðastæði og var þar handtekinn, bifreiðin YT616 rann síðan aftur á bak og á lögreglubifreið nr. 703 (UFK28) en skemmdir urðu ekki miklar.

Með framangreindri háttsemi sinni telst kærði hafa raskað umferðaröryggi á alfararleið og stofnað á ófyrirleitinn hátt lífi og heilsu annarra vegfarenda í augljósan háska, þar á meðal lögreglumannanna sem reyndu að stöðva aksturinn, en töluverð umferð var á þessum tíma.

Telst háttsemi ákærða varða við 1. mgr. 168. gr. og 4. mgr. 220. gr. almennra hegningarlaga nr. 19/1940, 1., 3. mgr. og 5., sbr. 6. mgr. 7. gr., 2. mgr. 18. gr., 1. mgr. 19. gr., 3. mgr. 23. gr., 1. og 2. mgr. 26. gr., 2. mgr. 33. gr., sbr. a, b, c, og eliði 3. mgr. sömu greinar, 1. mgr. 36. gr., sbr. a., c. og dliði 2. mgr. sömu greinar, 2. mgr. 37. gr., 1., sbr. 2. mgr. 50. gr. og 1. mgr. 58. gr., allt samanber 1. mgr. 94. gr. og 1. mgr. 95. gr. umferðarlaga nr. 77/2019, samanber þágildandi 1. og 3. mgr. 5. gr., 3. mgr. 14. gr., 3. mgr. 20. gr., 1. og 2. mgr. 25. gr., 2. mgr. 31. gr., 1. mgr. 36. gr., sbr. a, c, og dliði 2. mgr. sömu greinar, 1., sbr. 3.mgr. 37. gr., 1. sbr. 2. mgr., 1. mgr. 47. gr. a. og 1. mgr. 48. gr., allt samanber 1. mgr. 100. gr. og 1. mgr. 101. gr. umferðarlaga nr. 50/1987 og 19. gr., sbr. 44. gr. lögreglulaga nr. 90/1996.

2. Fyrir fíkniefnalagabrot, með því að hafa á sama tíma, haft í vörslum sínum 15 stk. töflur og 3.01 gr. af MDMA sem lögreglan fann við leit á ákærða og lagði hald á.

Telst háttsemi ákærða varða við 2. gr., sbr. 5. og 6. gr. gr. laga um ávana og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019, samanber þágildandi 100. gr. og 101. gr. umferðarlaga nr. 50/1987. Þá er krafist upptöku á samtals 15 töflum og 3,01 gr. af MDMA sem hald var lagt á samkvæmt 6. mgr. 5. gr. laga nr. 65/1975 og 2. mgr. 14. gr. reglugerðar nr. 233/2001, sbr. reglugerð nr. 808/2018 og jafnframt 16 töflur af lyfseðilsskylda lyfinu Xanax, sem hald var lagt á við afskipti lögreglu af ákærða, samkvæmt 3. mgr. 49. gr. lyfjalaga nr. 93/1994.“

II.

Farið var með málið samkvæmt 164. gr. laga nr. 88/2008 um meðferð sakamála. Ákærði hefur skýlaust játað sakargiftir og var málið tekið til dóms án frekari sönnunarfærslu eftir að sakarflytjendum hafði verið gefinn kostur á að tjá sig um lagaatriði og ákvörðun viðurlaga.

Verjandi ákærða krefst vægustu refsingar sem lög frekast heimila og hún verði skilorðsbundin. Hann samþykkir upptökukröfu. Þá krefst verjandinn málsvarnalauna sér til handa.

Ákærði hefur samkvæmt framlögðu sakavottorði dags. 9. júlí 2020 gengist 11 sinnum á árunum 2009 til 2017 undir sektargreiðslur fyrir brot gegn lögum um ávana og fíkniefni nr. 65/1974. Í maí 2009 var ákærði dæmdur í 60 daga skilorðsbundið fangelsi fyrir þjófnað og í september 2014 gekkst ákærði undir sektargreiðslu og sviptingu ökuréttar í fjóra mánuði fyrir umferðarlagabrot m.a. gegn grein 45a. Í maí 2016 gekkst ákærði undir sektargreiðslu og sviptingu ökuréttar í 24 mánuði fyrir umferðarlagabrot m.a. gegn grein 45a. Loks var ákærði dæmdur 22. október 2018 í 30 daga skilorðsbundið fangelsi fyrir fíkniefnalagabrot og þjófnað.

Eins og háttsemi ákærða er lýst í ákæru, sem er í samræmi við frumskýrslu lögreglu, þykir varhugavert að telja sannað að hann hafi brotið gegn 1. mgr. 168. gr. og 4. mgr. 220. gr. almennra hegningarlaga nr. 19/1940 þ.e. raskað umferðaröryggi eða stofnað lífi eða heilsu annarra í augljósan háska. Verður ákærði því sýknaður af broti gegn almennum hegningarlögum. Háttsemi ákærða er hins vegar rétt færð til refsiákvæða í ákæru hvað varðar umferðarlög og lög um ávana og fíkniefni. Brot ákærða voru framin áður en hann hlaut dóm í október 2018 og verður honum því dæmdur hegningarauki, sbr. 78. gr. almennra hegningarlaga og refsing hans verður einnig ákveðin með hliðsjón af 77. gr. laganna. Við ákvörðun refsingar verður hins vegar litið til þess að ákærði játaði skýlaust brot sín og þegar ákæra var gefin út í málinu voru liðin rúmlega tvö ár frá því að atvik áttu sér stað. Verður ákærða ekki kennt um þann drátt sem varð á rekstri málsins. Með vísan til alls þessa þykir refsing ákærða hæfilega ákveðin fangelsi í þrjá mánuði en eins og atvikum málsins er háttað þykir mega fresta fullnustu refsingarinnar í þrjú ár haldi ákærði almennt skilorð 57. gr. almennra hegningarlaga nr. 19/1940. Með vísan til sakaferils ákærða skal hann sviptur ökurétti ævilangt frá birtingu dómsins að telja. Þá sæti ákærði upptöku á 15 töflum og 3,01 gr af MDMA og 16 töflum af lyfinu Xanax. Ákærði greiði málsvarnarlaun verjanda síns, G-kk-ef S-x-x R-kk-ef, sem þykja hæfilega ákveðin að að meðtöldum virðisaukaskatti 220.000 kr. og 76.971 kr. í annan sakarkostnað.

I-kk-nf T-kk-nf héraðsdómari kveður upp dóm þennan.

Dómsorð:

Ákærði, S-kk-nf F-kk-nf H-kk-nf, sæti fangelsi í þrjá mánuði. Fresta skal fullnustu refsingarinnar og hún niður falla að liðnum þremur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti ævilangt frá birtingu dóms þessa að telja.

Ákærði sæti upptöku á 15 töflum og 3,01 gr. af MDMA og 16 töflum af lyfinu Xanax.

Ákærði greiði málsvarnarlaun skipaðs verjanda síns G-kk-ef S-x-x R-kk-ef lögmanns, 220.000 kr. að meðtöldum virðisaukaskatti og annan sakarkostnað 76.971 kr. áður en hann hlaut dóm í október 2018 og verður honum því dæmdur hegningarauki, sbr. 78. gr. almennra hegningarlaga og refsing hans verður einnig ákveðin með hliðsjón af 77. gr. laganna. Við ákvörðun refsingar verður hins vegar litið til þess að ákærði játaði skýlaust brot sín og þegar ákæra var gefin út í málinu voru liðin rúmlega tvö ár frá því að atvik áttu sér stað. Verður ákærða ekki kennt um þann drátt sem varð á rekstri málsins. Með vísan til alls þessa þykir refsing ákærða hæfilega ákveðin fangelsi í þrjá mánuði en eins og atvikum málsins er háttað þykir mega fresta fullnustu refsingarinnar í þrjú ár haldi ákærði almennt skilorð 57. gr. almennra hegningarlaga nr. 19/1940. Með vísan til sakaferils ákærða skal hann sviptur ökurétti ævilangt frá birtingu dómsins að telja. Þá sæti ákærði upptöku á 15 töflum og 3,01 gr af MDMA og 16 töflum af lyfinu Xanax. Ákærði greiði málsvarnarlaun verjanda síns, G-kk-ef S-x-x R-kk-ef, sem þykja hæfilega ákveðin að að meðtöldum virðisaukaskatti 220.000 kr. og 76.971 kr. í annan sakarkostnað.

I-kk-nf T-kk-nf héraðsdómari kveður upp dóm þennan.

Ákærði, S-kk-nf F-kk-nf H-kk-nf, sæti fangelsi í þrjá mánuði. Fresta skal fullnustu refsingarinnar og hún niður falla að liðnum þremur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti ævilangt frá birtingu dóms þessa að telja.

Ákærði sæti upptöku á 15 töflum og 3,01 gr. af MDMA og 16 töflum af lyfinu Xanax.

Ákærði greiði málsvarnarlaun skipaðs verjanda síns G-kk-ef S-x-x R-kk-ef lögmanns, 220.000 kr. að meðtöldum virðisaukaskatti og annan sakarkostnað 76.971 kr.